Na podlagi 25. člena Zakona o delovnih razmerjih (Uradni list RS, št. 21/13, s spremembami in dopolnitvami) in v skladu s četrto točko prvega odstavka 76. člena Zakona o javnih uslužbencih (Uradni list RS, št. 32/25 in 1400/26) Ministrstvo za zdravje, Štefanova ulica 5, 1000 Ljubljana, objavlja javno objavo za zasedbo prostega strokovno-tehničnega delovnega mesta:
ADMINISTRATOR V V SEKTORJU ZA SODELOVANJE S SVETOVNO ZDRAVSTVENO ORGANIZACIJO (DM 4514)

Kandidati, ki se bodo prijavili na prosto delovno mesto, morajo izpolnjevati naslednje pogoje:
· končano srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/srednja splošna izobrazba.

Izbrani kandidat bo moral pred sklenitvijo pogodbe o zaposliti opraviti osnovno usposabljanje s področja varovanja tajnih podatkov.

[bookmark: _Hlk219380679]Na delovnem mestu se bodo opravljale predvsem naslednje naloge:
· priprava podatkov in informacij z delovnega področja,
· oblikovanje in vodenje baz podatkov,
· sodelovanje pri izvajanju enostavnejših opravil.
 
Prijava mora vsebovati OBRAZEC ZA PRIJAVO iz katerega mora biti razvidno izpolnjevanje pogoja glede zahtevane izobrazbe (razvidna mora biti raven in smer izobrazbe, datum (dan, mesec, leto) zaključka izobraževanja in ustanova, na kateri je bila izobrazba pridobljena).

[bookmark: _Hlk219190041]OBRAZEC ZA PRIJAVO JE OBVEZNA SESTAVINA PRIJAVNE VLOGE KANDIDATA. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. 

Z izbranim kandidatom bo sklenjeno delovno razmerje za določen čas, zaradi začasno povečanega obsega dela, in sicer do 30. 6. 2027 s polnim delovnim časom.

[bookmark: _Hlk219382478]Izhodiščni plačni razred delovnega mesta je 5, izbranega kandidata pa se zaradi povišanja minimalne plače v letu 2026 v skladu s 15. členom Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT; v nadaljnjem besedilu: ZSTSPJS) uvrsti v 7. plačni razred.

Izbrani kandidat bo na podlagi prvega odstavka 102. člena ZSTSPJS pridobil pravico do izplačila osnovne plače v vrednosti 7. plačnega razreda (1.510,69 EUR bruto) postopno, na način in v časovnih rokih, kot so določeni v 3. točki prvega odstavka 101. člena ZSTSPJS.

Delo bo potekalo v prostorih Ministrstva za zdravje, Tivolska cesta 50, 1000 Ljubljana oziroma v njegovih uradnih prostorih.

Kandidati pošljejo pisne prijave s prilogami v zaprti ovojnici z označbo: »za javno objavo št.                               110-60/2026-2711«, na naslov: Ministrstvo za zdravje, Kadrovska služba, Štefanova ulica 5, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mz@gov.si, pri čemer veljavnost prijave ni pogojena z elektronskim podpisom. 

[bookmark: _Hlk219382591]Neizbrani kandidati bodo o izboru pisno obveščeni najkasneje v osmih dneh po zaključenem postopku izbire, in sicer po elektronski poti na elektronski naslov kandidata, o katerem je kandidat seznanil delodajalca za namen obveščanja.

Informacije o izvedbi javne objave in področju dela dobite vsak delovnik med 9. in 11. uro na telefonski št. 01/478-60-46 (Vesna Pogorelec). 

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.
